Ilmend n wass agraɣlan n yemrayen (14 furar) neɣ « saint Valentin »-Journée mondial des amoureux.
« A s-nazen i tayri amazan (imceyyeɛ) ɣer tala iḥulfan A s-d-yecnu « ur yi-ttaǧǧa »
Awal amenzu Yef tullist « Akli n tayri » n C. B. Tanaṣlit. Wehran.
« TTIF AKLI N TAYRI WALA AKLI N WEDRIM D UDABU ».
« Akli n tayri » d azwel n tullist tis-snat n temyarut Tanaṣlit.Tullist-agi tebḍa d ixfawen, tettwaru s yiwen uYanib igerrez nezzeh, i d-ijebbden lwelha imeYri. Tutlayt swayes tura d tin fessusen i tYuri, d taqbaylit-nni yufafen. Asentel d win yerzan tayri akk d iḥulfan, tadyant-ines tewwi-d Yef tayri yellan gar sin yelmeẓyen: Ṭeyyeb ( d axeddam di tedbelt n tesdawit) d Werda ( d tamejjayt di ṣṣibṭar); seg tayri-yagi yeqquren, Yer tayri ijuğğgen ger Ṭeyyeb d Tziri ( d tanelmad di tesdawit ideg ixeddem Ṭeyyeb), ssyen temla-yaY-d amek i msebḍan Yas mḥemmalen d ayen kan. Tanaṣlit dagi, amzun tefkayaY-d anza (ttbut) d akken d tamyarut yuzzagen (Spécialisé) deg tira iḥulfan akk d tayri. I wesmekti kan: Tanaṣl it tura yakan yiwet tullist s yezwel “ Lemmer a d-yuYal zzman”*, i d-ssazergent tezrigin n tiddukla Numidya n Wehran, am wakken i tura daYen yiwen wammud isefra « Imeṭṭi n tsusmi » i yettrağun asizreg. Imagraden-ines ucbiḥen, umliḥen zgan dummen deg weYmis Tafukt i yellan iteffeY-d yal aggur.
* D tullist tamenzut s tmaziYt i tura tmeṭṭut tamenzut akk deg umezruy n Wehran.
http://www.imyura.net/Tullizin/tabid/80/articleType/ArticleView/articleId/276/C-B-Tanalit-Akli-n-tayri.aspx
Ğamal Benɛuf seg Wehran
Ixef (1) : « ussan-nni » :
Dagi wwiY-d Yef sin leṣnaf n « wussan-nni » ; ṣṣenf amenzu , ussan-nni imi yella„ Ṭeyyeb‟ (asaḍ n tullist-agi) iḥemmel taxḍibt-is „Werda‟, imi i s-yefka akk ayen i tessaram ama d leḥnana, tayri neY lxir, asmi yella akken yedderYel ur yettwali di tudert ala tinna akken i imelken ul-is, am wakken d nettat i d tudert, ma yella texḍa-t ad yemmet ! ṣṣenf wis-sin n « wussan-nni » ; d ussan-nni n waṭṭan d wurfan , ussan-nni n ẓẓmik d leḥzen . Imi d-yeYli akken „ Ṭeyyeb „ deg lehlak i t-yeğğan yeṭṭef usu acḥal, yettnaY aṭṭan n tfekka akk d waṭṭan n terwiḥt imi taxḍibt-nni ilaqen ad tzeg Yer tama-s akken ad tissefes fell-as taeekkemt n lehlak d wurfan, truḥ ad tnadi leslaḥ-is anda-nniḍen, teğğa-t ad iqabel yir tagnit weḥd-s ! ladYa Imiren kan i d-llint wallen n‟Ṭeyyeb‟ Yef terẓeg n tidet …
Ixef (2) : « Timlilit n talwit »
Dagi ; ad nidir tagnit-nni yellan d tazgart si ccwal d waṭṭan Yer lehna d tujjya. Llant daYen kraḍ temliliyin n talwit deg yixef-agi :
Timlilit n talwit 1 : Imi yejji „Ṭeyyeb‟ seg waṭṭan-nni n tfekka, yuYal Yer tudert-is n yal ass, yebra-yas wusu-nni n waṭṭan d lweswas.YuYal Yer uxeddim-is, ur yeqqim ara akken d ameelal; acku yella yettḥul fu iman-is d taeekkemt ẓẓayen Yef wid i s-d-yezzin ( Aḥulfu umuḍin-nni i yellan s tezmert-is , s wedrim-is, am tzizwit , iḥemmel ad yelḥu, ad yazzel, ad yettikki deg waddal… ger wass d yiḍ yufa-d iman-is yettwarez ur yufi ara ula s wacu ara d-yaY ula d agaru n ddexxan …) tuYal-it-id terwiḥt imi yejji, yemlal talwit …
Timlilit n talwit 2 : Imi d-yemlal akken „Werda‟ , acḥal d netta irewwel i waktayen-is , irewwel ula Yef imukan anda ara tt-id-yemlil ; yugad ma yella iwala-tt a d-taki tayri-s deg wul-is (imi Yur „Ṭeyyeb‟ ; „Werda‟ tecba taseḥḥart, tessen i wawal, ad tzeṭṭ tilufa akken i s-yehwa, ad tekkat ad tettru, yernu ad tYiḍ winna akken ideg tekkat ! )yugad ad teseeddi fell-as tiḥila-nni n zik, maca, imi tt-yemlal ass-nni, yenser-as i tugdi, yefra-tt d wul-is akken dayen afrayen-nni n tayri i s-yettbuddu ddan d tḥemmalt-nni imeṭṭi d-ssurgentt wallen-is imi t-teğğa akken d ameelal ur teclie deg-s ! Dagi yufa talwit n yiman, imi yejji daYen seg waṭṭan n terwiḥt…
Timlilit n talwit 3 : D timlilit n tṣebḥit-nni n tegrest, mi rsent wallen-is Yef teqcict-nni tawlawalt i ileḥḥun i ugeffur. TuYal-d tudert Yer wul-is i ieudd yemmut ! Ihi tuYal-it-id talwit mi yufa ul-is weread –it d aleqqaq, yettḥulfu . Yufa talwit imi d-yemlal tayri i d-yessakin Yer daxel-is iḥulfan n leḥnana d laman...
Ixef (3) : «Akli n tayri »
„Ṭeyyeb‟ i tejreḥ tayri yakan , teğğa-yas-d ccama yeqqazen deg wul-is; ur yennecham ara! Mi s-d-tessawel i tikkelt-nniḍen ur yezmir ara a tt-yerr, neY a s-yini “ala” , Yas ma yella imiren kan i d-yeffeY si temda lqayen, Yas akken leğruḥ-is weread nezzfen, maca ur yezmir ara ad yidir war tayri.Ur yennecham ara ! YeYli i tikkelt-nniḍen ger ifassen n tayri. Yedda-yas i wul-is deg lebYi…
Ixef (4) : «Leḥmala »
Tazwara n tayri, tettili daymen tecbeḥ, telha, am ujeğğig-nni i itellin cwiṭ cwiṭ akken ad yemmager tafat ! Tudert n yemrayen-nni i sin tenbeddal degmi ssnen leḥmala, yal wa yettu iYeblan i yeseedda, yufa leḥnana d laman, yeffeY-d seg tegnit n leḥzen d wurfan ideg yella, yufa lbenna n tudert, iḥulfa s wazal n yiman-is yennerna. Ad nwali amek yal yiwen deg-sen(„Ṭeyyeb‟ akk d „Tiziri‟) yettḥadar Yef wayeḍ, yettuḥnan fell-as,… Amek i mḥemmalen Yas ma yella ẓran yella wugur i iferqen garasen !
Leḥmala-nsen teedda Yef sin ikayaden: Amezwaru deg-sen d lYiba n‟Tiziri‟ i sin wussan war isalan, war ma yella yeẓra „Ṭeyyeb‟ tamentilt n lYiba-yagi, ad nidir yid-s tiswiein-nni n uceṭṭen d lḥir , ad nwali amek i yettḥeyyer wemray Yef win i iḥemmel, amek i s-tḍerru mi ara ibeeeed fell-as ! Dagi imrayen-nni i sin ad bdun ad ttḥulfun ugar s wugur-nni i yellan gar-asen, ad ḥulfun ugar s lefraq i ten-yettganin i lebda. Sin wussan n lYiba d lefraq a sen-fken daYen tamsirt akken yal wa deg-sen ur yezmir ad yidir mebla wayeḍ . „Tiziri‟ ad tḥulfu s tuzzma n yiman , ad twali iman-is d ugur di tudert n winna akken i tḥemmel,Yas ma yella netta yeffer fell-as leetab-is , maca nettat teẓra d acu i yellan Yer daxel n wul -is war ma yessawel-d , d ayen ara tt-iceṭṭenen ugar , a tt-idemmer akken ad tnadi tifrat i tyersi-nni , amek ara d yaf talwit d lehna „Ṭeyyeb‟ Yas ma yella mgal n talwit -is d lehna-s nettat. Akayad wis-sin d « Tismin» , imi aṭas n yemrayen i ferqent tismin, aṭas n wid iruḥen d asfel n wurfan d ccek. Ad nẓer amek i teedda tegnit am ta Yef yemrayen-agi , ad negzu daYen akken mačči d tuccḍa ma nusem Yef win nḥemmel , maca ilaq ad nissin amek ara nqabel urfan d ccek s tayri d laman , imi tayri yeṣfan tejhed ugar n tkerkas n tismin d iYeblan…
Ixef(5) : «Ger n layas d usirem»
Skud tettnerni tayri, simmal yettimYur wassaY-nni i ten-yezdin, yettnerni daYen umihi n wugur-nni i ten-iferqen. „Tiziri‟ di tegnit n leḥzen d ẓẓmik a tt-yeYleb layas, ad tebYu ad teg tilas i wassaY-nsen ad teefes Yef wul -is d wul n winna akken tḥemmel ad tefren lefraq, maca a d-yekcem „Meṣṭafa‟ (azamul n tdukli yeṣfan) gar-asen a tt-id-yerr Yer leeqel-is , a s-ibeddel rray-is , a s-yefk ibzizen usirem i „Tiziri‟ ...
Ixef (6): « Lefraq»
Mačči d lefraq-nni i fernen , maca d lefraq n tmara, n war lebYi, yewweḍ-d wayen akken iseg rewwlen , tikkelt-a d akud i ten-iferqen, yewweḍ-d unebdu, „Tiziri‟ truḥ teğğa-t weḥd-s ur s-tefki ara ttiead-nniḍen, ur ẓrin ara ma yella ad uYalen ad mlilen kra n wass neY d tinna i d timlilit taneggarut ! msefraqen d nutni weread-iten mḥemmalen ugar n tazwara...
Ixef (7) : « Tuzzmiwin»
Imrayen i yemsefraqen i tegnitt iḍulen , yiwen deg-sen ur yeẓri amek i teḍra i wayeḍ, yal wa amek i yessezri ussan-nni n lefraq, mkull yiwen acu n tiktiwin i icewwelen allaY-is, ... Mlalen i tikkelt-nniḍen deg wadeg-nni anda mfaraqen yakan, si tujjma d lferḥ n teswiet-nni mi mwalan, ar tuzzma i d-yellan gar-asen, (imi yal wa ieudd wayeḍ yettu-t ) alamma d tayri-nni i iYelben yakk uguren, tayri-nni ur nemmut, ur nettemmat, i ten-yesduklen lwaḥid akken ad lḥun afus deg ufus deg webrid n lefraq...!
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn